Diari Oficial de la Generalitat Valenciana


Sumari del DOGV 1999, del 06-04-1993 (1993/827597)

RESOLUCIÓ de 23 de febrer de 1993, del Secretari General de la Conselleria de Cultura, Educació i Ciència, per la qual classifica i inscriu en el Registre de Fundacions de la conselleria esmentada la fundació Institució Cultural Domus.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1999

Data del DOGV
:   06-04-1993

Secció del DOGV
:   ALTRES DISPOSICIONS

Número del document
:   1993/827597


Data del document
:   23-02-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 23 de febrer de 1993, del Secretari General de la Conselleria de Cultura, Educació i Ciència, per la qual classifica i inscriu en el Registre de Fundacions de la conselleria esmentada la fundació Institución Cultural Domus.  
Vist l?expedient incoat a instància del Sr. Vicente Mocholí Bau, President de la fundació Institución Cultural Domus, que actua en nom i representació d'aquesta, en el qual sol·licita la classificació de l?entitat esmentada i la inscripció en el Registre de Fundacions de la Conselleria de Cultura, Educació i Ciència, i  
Vist  
1. Que mitjançant escriptura amb data 17 de juliol de 1992, autoritzada pel notari de València el Sr. Blas Sancho Alegre, amb número 1892 de protocol, i atorgada per la Sra. María Aparicio Peris, la Sra. María de los Desamparados Vicent Guillén i el Sr. Vicente Mocholí Bau, es constitueix una fundació cultural privada amb la denominació Institución Cultural Domus, fundadora de la qual és la mercantil Institución Cultural Domus, SA, que manifesta aquesta voluntat instituidora mitjançant les dues persones assenyalades en primer lloc en aquest vist.  
2. Que de l?esperit i lletra de la voluntat fundacional i dels articles 1, 4, 23 i 24 dels estatuts de la Institución Cultural Domus, protocol·litzats en la redacció definitiva mitjançant escriptura de modificació de l'assenyalada en l'anterior vist, amb data 1 de febrer de 1993, autoritzada pel mateix notari abans esmentat, amb número 261 de protocol, se'n desprèn que l?objecte n'és, a més de la creació d'un servei de publicacions, la formació integral de les persones en l'aspecte cultural i cristià, abastant amb aquesta finalitat l?ensenyament a tots el nivells educatius que en cada moment establesca la legislació vigent, tot això sota la inspiració, la il·lusió, la vocació i la voluntat de la Sra. María Aparicio Peris i la Sra. María de los Desamparados Vicent Guillén i d'acord amb la doctrina de l?Església Católica, i que les finalitats docents susdites s'instrumenten mitjançant diversos centres escolars d'acord amb les directrius que s'estableixen en els estatuts fundacionals.  
3. Que el domicili de la fundació que ací s'inscriu es localitza a Godella, carrer de Paterna, sense número de policia, segons disposa l'article 3 dels estatuts fundacionals.  
4. Que la dotació inicial de la Institución Cultural Domus, consignada en el disposen novè de l?escriptura constitutiva, amb data 17 de juliol de 1992, i en el disposen segon de la modificació d'aquella, d?1 de febrer de 1993, està constituïda per diversos elements patrimonials, tant d'actiu -immobles, crèdits, efectiu i existències-, com de passiu -deutes-, aportats per la mercantil Institución Cultural Domus, SA, amb un valor net comptable que puja a un milió cinc-centes mil (1.500.000) pessetes, segons es justifica per comparació entre sengles balanços de situació referents a la societat esmentada, anterior i posterior a l'acta de dotació, que figuren protocol·litzats en l?última escriptura assenyalada.  
5. Que s'ha acreditat el dipósit de l'aportació de diners a nom de la fundació en un establiment bancari.  
6. Que el patronat, òrgan suprem de representació, Govern i administració de la fundació, regulat en el títol 11 dels estatuts, articles 7 a 22, ambdós inclusivament, queda integrat pels membres següents:  
a) President d'honor: l'Arquebisbe de València, Agustín García-Gasco Vicente.  
b) President: Sr. Vicente Mocholí Bau.  
c) Vocals vitalicis: Sra. María-Aparicio Peris i Sra. María de los Desamparados Vicent Guillén.  
d) Vocals de dret:  
- Sr. Ramón Arnau García, sacerdot designat expressament per l'Arquebisbe de València, segons consta en l?escriptura pública autoritzada pel notari de València el Sr. Vicente Martorell Eixarch, amb data 20 de gener de 1993, amb número 74 de protocol.  
- Sr. Miguel Navarro Somí, com a rector del col·legi San -Juan de Ribera, de Burjassot.  
- Sra. Elvira Bendicho Broseta i Sra. Encarnación Andrés Gal·lardo, com a directores dels centres d'EGB i BUP, respectivament, dependents en l'actualitat de la fundació que ací s'inscriu.  
e) Vocals electius:  
- Sr. Vicente Saus Mas i Sr. Vicente Mocholí Bau, abans esmentat, com a membres de l'associació de pares d'alumnes dels centres docents dependents actualment de la fundació de què es tracta.  
- Sra. María-Ignacia Vicent Monforte i Sra. Remedios, coneguda per Enriqueta Alberola Martí, com a membres de l'associació d'antics alumnes dels centres docents dependents en l'actualitat de la fundació de què es tracta.  
7. Que s'ha acreditat degudament l'acceptació dels càrrecs de patrons per part de les persones que es fan constar en el vist anterior.  
Atès  
1. Que aquesta Conselleria de Cultura, Educació i Ciència és competent per a resoldre l?expedient, en virtut de les atribucions que té conferides pels decrets de la Presidència de la Generalitat Valenciana 108/1983, de 15 de setembre; 171/1883, de 29 de desembre, i 4/1986, de 27 de febrer, en relació, respectivament, amb el reials decrets 2093/1983, de 28 de juliol; 3066/1983, de 13 d'octubre, i 2633/1985, de 20 de novembre.  
2. Que l?expedient ha estat promogut per part legitimada a l?efecte, que s'han aportat els documents essencials exigits pels articles 6, 22, 26, 83 i 84, en relació amb el 79, del Reglament de les Fundacions Culturals Privades i Entitats Anàlogues vigent, aprovat pel Decret número 2930/1972, de 21 de juliol, i que s'han acceptat expressament i amb les formalitats degudes els càrrecs del patronat de la fundació Institución Cultural Domus, segons prescriu l'article 6.6 del text reglamentari esmentat.  
3. Que la inversió dels diversos elements patrimonials que integren la dotació inicial de la fundació que ací s'inscriu ha estat suficientment detallada i justificada la viabilitat econòmica de l?entitat peticionària, i de manera especial en allò que se'n refereix a la liquiditat per atendre els deutes que es van transmetre en l'acte constitutiu com a part passiva de l'aportació dotacional.  
4. Que, a causa de l?envergadura de les finalitats que ha d'assolir la fundació i l?elevat pressupost aprovat per a l?exercici 1992-1993, cal preveure que les despeses d'administració sobrepassen en el futur el límit prescrit en l'article 39.2, primer incís, del reglament susdit, és a dir, el deu per cent dels ingressos anuals ordinaris que per tots els conceptes perceba la fundació, sense que s'hi aprecie per aquest protectorat cap perjudici sinó la conseqüència necessària del volum de gestió econòmica que exerceix aquesta entitat, per la qual cosa hom considera convenient concedir l'autorització a què es refereix l?últim incís del precepte assenyalat en aquest Atès.  
5. Que la gestió eficient, en l'assumpte de comptabilitat fundacional, permet obviar amb total fiabilitat i garantia, l?exigència de portar el llibre major, sobretot quan els moviments i saldos de cada compte poden ser fàcilment obtinguts mitjançant la corresponent opció informàtica, sense que amb allò es perda rigor en l?imatge fidel de la situació económico-financera de la fundació.  
6. Que els estatuts de la fundació Institución Cultural Domus, que consten de 34 articles, agrupats en sis títols, no presenten cap contravenció jurídica que en determine la nul·litat.  
7. Que de la voluntat fundacional, de les escriptures constitutives, dels estatuts de la fundació i de la programació que hi ha a l?expedient, es desprèn que l?entitat es pot subsumir en els números 3 i 4 de l'article 2 del reglament susdit, i n'és procedent, per això, la classificació com a fundació cultural privada de servei i promoció.  
Vistos els articles 84 i 103.4 del Reglament de les Fundacions Culturals Privades i Entitats Anàlogues, aprovat pel Decret número 2930/1972, de 21 de juliol, i els altres d'aplicació legal i pertinent i fent ús de les facultats delegades per l?Ordre de 7 d'octubre de 1987, de la Conselleria de Cultura, Educació i Ciència, resolc:  
Primer  
Classificar la fundació Institución Cultural Domus de Godella, com a fundació cultural privada de servei i promoció.  
Segon  
Ordenar-ne la inscripció en el registre de fundacions de la Conselleria de Cultura, Educació i Ciència.  
Tercer  
Confiar el govern de la fundació Institución Cultural Domus, al patronat integrat per les persones a qui legalment correspon i que inicialment són les designades en el sisè vist d'aquesta resolució.  
Quart  
Aprovar els estatuts de la fundació Institución Cultural Domus.  
Cinquè  
Autoritzar la fundació Institución Cultural Domus, perquè l?import de les despeses de cada exercici econòmic puguen superar el deu per cent dels ingressos anuals ordinaris que per tots els conceptes perceba l?entitat, sense que en cap cas en puguen sobrepassar el límit del vint per cent.  
Sisè  
Dispensar la fundació Institució Cultural Domus de portar el llibre major de comptabilitat.  
Contra aquesta resolució es pot interposar recurs de reposició davant el Conseller de Cultura, Educació i Ciència, en el termini d'un mes, comptador des de la recepció de la notificació.  
València, 23 de febrer de 1993.- El Secretari General: Antoni Sarrià i Morell.